cyanic-selkie/wikianc huggingface dataset:
โดราเอมอน ตอน เกาะมหาสมบัติของโนบิตะ
โดราเอมอน ตอน เกาะมหาสมบัติของโนบิตะ เป็นโดราเอมอนฉบับภาพยนตร์การ์ตูนเรื่องยาว และภาพยนตร์ชุดนี้ถือเป็นตอนที่ 38 ของโดราเอมอนฉบับภาพยนตร์ ภาพยนตร์ได้เค้าโครงจากนวนิยายของโรเบิร์ต หลุยส์ สตีเวนสัน เรื่อง เกาะมหาสมบัติ โดยผู้เขียนบทภาพยนตร์คือ Genki Kawamura ผู้อำนวยการสร้างภาพยนตร์เรื่อง หลับตาฝัน ถึงชื่อเธอ และ ศิษย์มหัศจรรย์กับอาจารย์พันธุ์อสูร และ Kazuaki Imai ผู้กำกับ โดราเอมอน ฉบับอนิเมะโทรทัศน์ เป็นผู้กำกับภาพยนตร์ ซึ่งเป็นการกำกับ โดราเอมอน ฉบับภาพยนตร์เป็นครั้งแรก ภาพยนตร์เข้าฉายในประเทศญี่ปุ่นในวันที่ 3 มีนาคม พ.ศ. 2561 และเข้าฉายในประเทศไทยวันที่ 18 ตุลาคม พ.ศ. 2561
ภาษาทามูดิก
ภาษาทามูดิก (Thamudic; الثمودية) เป็นภาษาอาระเบียเหนือโบราณที่พบในจารึกยุคก่อนศาสนาอิสลามตลอดทะเลทรายอาระเบียและคาบสมุทรไซนาย ในช่วง พ.ศ. 143 – 943 ชื่อภาษานี้ตั้งตามชื่อของชาวษะมูด ซึ่งที่จริงแล้ว ไม่ได้เกี่ยวข้องกับภาษานี้
พระครูรัตนสราธิคุณ (ทอง รตนสาโร)
พระครูรัตนสราธิคุณ หรือ หลวงพ่อทอง รัตนสาโร (15 พฤษภาคม พ.ศ. 2449 - 19 มิถุนายน พ.ศ. 2523) อดีตเจ้าคณะอำเภอสระแก้ว พระอาจารย์ผู้บุกเบิกวัดสระแก้วด้วยความลำบากตรากตรำอย่างยิ่ง ท่านได้บูรณะซ่อมแซมปฏิสังขรณ์วัดเมื่อครั้งสมัยสงครามอินโดจีนติดต่อกับสงครามโลกครั้งที่ 2 ในช่วงเวลาที่ข้าวยากหมากแพง ชาวบ้านยากจน มีโรคภัยไข้เจ็บเบียดเบียน ท่านได้ให้พระภิกษุในวัดถางไร่เพื่อปลูกข้าวและปลูกพืช จนได้ข้าวปลาอาหารเลี้ยงพระภิกษุสามเณรในวัด เพื่อเป็นการแบ่งเบาภาระของชาวบ้าน ปัจจุบันท่านได้เกณฑ์พระภิกษุ สามเณร เด็กวัด และ ชาวบ้านร่วมกันปลูกอ้อย ปลูกข้าวโพด และพืชยืนต้นต่าง ๆ ในสวนที่นายเว่าและนางตื้อถวายแก่วัด เพื่อนำผลประโยชน์มาบำรุงวัดต่อไป
ประวัติ
พระครูรัตนสราธิคุณ หรือ หลวงพ่อทอง รัตนสาโร ท่านเกิดเมื่อวันที่ 15 พฤษภาคม พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ถือกำเนิดที่บ้านท่ามะเดื่อ ตำบลสระแก้ว จังหวัดปราจีนบุรี เป็นบุตรของนายบุตร และ นางแกลบ มีอาชีพทำนา ได้ศึกษาเล่าเรียนกับพระอาจารย์นวล เจ้าอาวาสวัดท่ามะเดื่อและกับพระอาจารย์โปย ขันติโย ทางด้านภาษาขอม ภาษาไทยและเทศน์มหาชาติซึ่งท่านเทศน์ได้เสนาะเพราะพริ้งเป็นอย่างมาก เมื่ออายุครบ 21 ปี ท่านได้อุปสมบทเป็นพระภิกษุเมื่อวันที่ 9 พฤษภาคม พ.ศ. 2470 ณ พัทธสีมาวัดรีนิมิตร บ้านท่ามะเดื่อ ตำบลบ้านแกง อำเภอสระแก้ว จังหวัดปราจีนบุรี โดยมีพระครูศีลวิโรจน์ วัดกลางเมืองเก่า เป็นพระอุปัชฌาย์ พระครูบรรหารกบินทรเขต เป็นพระกรรมวาจาจารย์ พระครูธรรมสันทัศกาจารย์ เป็นพระอนุสาวนาจารย์ จากนั้นท่านได้ไปจำพรรษาอยู่ที่วัดเขาฉกรรจ์ เพื่อศึกษาพระธรรมวินัยและศิลปศาสตร์ 2 พรรษา ในปี พ.ศ. 2486 สอบนักธรรมชั้นเอกได้ จึงกลับมาจำพรรษาอยู่ที่วัดมะเดื่อ ในระยะนี้ท่านเริ่มฝึกกรรมฐานกับพระอาจารย์หมึก ที่ป่าช้าบ้านท่ามะเดื่อและบ้านลัดกะสัง ก่อนจะกลับมาจำพรรษาอยู่ที่วัดสระแก้วได้รับแต่งตั้งเป็นเจ้าอาวาสวัดสระแก้วและได้รับสมณศักดิ์เป็น พระครูรัตนสราธิคุณ ท่านละสังขารเมื่อวันที่ 19 มิถุนายน พ.ศ. 2523 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 74 ปี 53 พรรษา
สะพานมิตรภาพไทย–กัมพูชา (อรัญประเทศ–ปอยเปต)
สะพานมิตรภาพไทย–กัมพูชา (อรัญประเทศ–ปอยเปต) (Thailand–Cambodia Friendship Bridge (Aranyaprathet – Poipet); ស្ពានមិត្តភាព) เป็นสะพานข้ามคลองลึก เชื่อมต่อระหว่างบ้านคลองลึก ตำบลอรัญประเทศ อำเภออรัญประเทศ จังหวัดสระแก้ว ประเทศไทย กับเมืองปอยเปต อำเภอโอโจรว จังหวัดบันทายมีชัย ประเทศกัมพูชา จังหวัดบันทายมีชัย ประเทศกัมพูชา เป็นสะพานเชื่อมต่อระหว่างแดนของไทยกับกัมพูชาแห่งแรก
ความเป็นมา
สะพานมิตรภาพไทย–กัมพูชา (อรัญประเทศ–ปอยเปต) ได้รับงบประมาณในการก่อสร้างจากรัฐบาลสหราชอาณาจักร มอบหมายให้กรมทหารช่าง กองทัพบก โดยกองพันทหารช่างเฉพาะกิจที่ 1 ซึ่งมีภารกิจในการช่วยฟื้นฟูประเทศกัมพูชาภายหลังสภาวะสงคราม โดยภารกิจหลักคือการฟื้นฟูทางหลวงและกวาดล้างรื้อถอนทุ่นระเบิดตามทางหลวงหมายเลข 5 ของกัมพูชาซึ่งต่อเนื่องมาถึงชายแดนไทย เป็นผู้ดำเนินการก่อสร้างสะพานคอนกรีตเสริมเหล็ก ความกว้าง 17 เมตร ยาว 50 เมตร ดำเนินการก่อสร้างตั้งแต่วันที่ 3 กุมภาพันธ์ พ.ศ. 2535 เสร็จสิ้นในวันที่ 5 สิงหาคม พ.ศ. 2536 และมอบให้เป็นของขวัญแด่ประชาชนชาวกัมพูชาในเดือนพฤศจิกายน พ.ศ. 2536
หลังจากนั้น สะพานมิตรภาพจึงกลายเป็นเส้นทางหลักในการเดินทางข้ามผ่านแดนระหว่างประเทศไทยกับกัมพูชามาจนถึงปัจจุบัน โดยมีการติดตั้งประตูปิดเปิดไว้ในทั้งสองด้านของสะพานเพื่อใช้ควบคุมการเข้าออกระหว่างประเทศในสถานการณ์ต่าง ๆ
เส้นทางเชื่อมต่อ
สะพานมิตรภาพไทย–กัมพูชา (อรัญประเทศ–ปอยเปต) เชื่อมต่อกับทางหลวงแผ่นดินหมายเลข 33 ผ่านจุดผ่านแดนถาวรบ้านคลองลึกในฝั่งประเทศไทย และทางหลวงหมายเลข 5 ผ่านด่านพรมแดนปอยเปตในประเทศกัมพูชา ซึ่งเส้นทางดังกล่าวเป็นส่วนหนึ่งของทางหลวงเอเชียสาย 1
เลดิออน เชนิชา
ประวัติ
เชนิชาเริ่มชกมวยสากลอาชีพเมื่อ 16 เมษายน พ.ศ. 2536 ชนะคะแนน เนลสัน เนลมิดา จากนั้นขึ้นชกชนะรวดอีก 12 ครั้ง ซึ่งรวมทั้งชกชนะเซลโซ่ แดงก๊อด และ นีล กาก้า ด้วย จากนั้น เชนิชาเดินทางไปชิงแชมป์ OPBF รุ่นไลท์ฟลายเวทที่เกาหลีใต้เมื่อ 11 กันยายน พ.ศ. 2537 แพ้น็อค ชาง ยังซุน ยก 7 จากนั้น ก็มาชกในประเทศไทย แพ้คะแนน พะเนียง พูนธรัตน์ เทพสตาร์ เฉลิมศรี จากนั้นได้มาชิงแชมป์ OPBF รุ่นฟลายเวทเมื่อ 18 มีนาคม พ.ศ. 2538 ก็เป็นฝ่ายแพ้คะแนน โชคชัย โชควิวัฒน์ และมาชกนอกรอบในเดือนต่อมา ก็เป็นฝ่ายแพ้คะแนน ศิริมงคล สิงห์มนัสศักดิ์
หลังจากกลับไปชกชนะที่ฟิลิปปินส์ 2 ครั้ง เชนิชามาชกที่ไทยอีก คราวนี้เป็นฝ่ายชนะคะแนนดัทซ์บอย ดัทซ์บอยยิม น้องชายของแซมซั่น ดัทซ์บอยยิม หลังจากนั้น เชนิชาไปชกที่ญี่ปุ่น แพ้คะแนนซูซูกิ คาบาโตะ จากนั้น เชนิชามาชกแพ้คะแนน ฉัตรชัย อีลิทยิม และเมื่อขึ้น พ.ศ. 2539 เชนิชามาชกนอกรอบ ชนะทีเคโอ โชคชัย โชควิวัฒน์ในยกที่ 4 โดยโชคชัยไหล่หลุดจนต้องยุติการชกไป จากนั้น เชนิชามาชกแพ้น็อควีรพล นครหลวงโปรโมชั่น ยก 9 และกลับไปชกที่ฟิลิปปินส์อีกเพียงครั้งเดียว แพ้น็อค ราฟฟี มอลทันบัล เมื่อ 1 มิถุนายน พ.ศ. 2539 ชิงแชมป์ฟิลิปปินส์รุ่นซูเปอร์ฟลายเวทไม่สำเร็จ จากนั้น เชนิชาก็แขวนนวมไป
ภาษาสัญลักษณ์มาเลเซีย
ภาษาสัญลักษณ์มาเลเซีย (Malaysian Sign Language; Bahasa Isyarat Malaysia หรือ BIM) เป็นภาษาจำเพาะสำหรับคนหูหนวกในประเทศมาเลเซีย และยังเป็นภาษาที่รัฐบาลมาเลเซียจัดเป็นภาษามือราชการที่ใช้สื่อสารและประกาศใช้อย่างเป็นทางการใน ค.ศ. 2008 ภาษาสัญลักษณ์มาเลเซียมีภาษาย่อยที่แตกต่างกันตามรัฐ พัฒนาขึ้นโดยกระทรวงศึกษาธิการเมื่อ พ.ศ. 2521 และใช้ในโปรแกรมของรัฐ ภาษาสัญลักษณ์นี้สร้างขึ้นโดยสหพันธ์คนหูหนวกแห่งมาเลเซีย เมื่อ พ.ศ. 2541 และเป็นพื้นฐานของภาษาสัญลักษณ์อินโดนีเซีย ใช้โดยคนหูหนวกส่วนใหญ่ในมาเลเซียที่เข้าโรงเรียนทุกช่วงอายุ
ภาษาลาฮูเหลือง
ภาษาลาฮูเหลือง (Lahu Shi) หรือภาษาลาฮู ชิ มีผู้พูดทั้งหมด 40,240 คน พบในลาว 3,240 คน (พ.ศ. 2543) ในบ่อแก้ว พบในจีน 5,000 คน (พ.ศ. 2527) ทางใต้ของยูนนาน พบในพม่า 10,000 คน (พ.ศ. 2541) พบในไทย 20,000  คน(พ.ศ. 2541) ในค่ายผู้ลี้ภัยจากประเทศลาวในจังหวัดน่าน พบในเวียดนาม  6,874 คน (พ.ศ. 2542) จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล ต่างจากภาษาลาฮูดำ เรียงประโยคแบบประธาน-กรรม-กริยา
เวอร์ซาอีเมิร์จ
เวอร์ซาอีเมิร์จ (VersaEmerge) เริ่มฟอร์มวงโดย Anthony Martone และ Blake Harnage เมื่อทั้งคู่ยังเรียน High School กระทั่งเขาทั้งสอง เริ่มมีประสบการณ์ พวกเขาจึงไปแสดงสด ซึ่งประสบความสำเร็จอย่างมาก ในการแสดงสดครั้งแรกได้เสียงตอบรับอย่างไม่น่าเชื่อ จนกระทั่ง บัดนี้เพื่อความสมบูรณ์แบบ ทางวงได้รับคนเพิ่มวึ่งประกอบไปด้วย Jerry Pierce,Sierra Kusterbeck และ Devin Ingelido นี้คือการเริ่มต้นวงอย่างแท้จริงในนาม VersaEmerge
อัลบัมเต็ม
Fixed At Zero
เด็กแดง
หงไหเอ๋อร์ ตามสำเนียงมาตรฐาน หรือ อั้งฮั้ยยี้ ตามสำเนียงฮกเกี้ยน แปลว่า เด็กแดง เป็นตัวละครจากนวนิยายคลาสสิกของจีนเรื่อง ไซอิ๋ว เป็นบุตรขององค์หญิงพัดเหล็กกับราชาปีศาจกระทิง เนื่องจากบำเพ็ญพรตมากว่าสามร้อยปี จึงมีพละกำลังวิเศษ บิดาจึงให้ไปคอยรักษาภูเขาเพลิงไว้ เด็กแดงจึงมี "เพลิงสมาธิ"  ซึ่งทำให้เขาสามารถปล่อยกระแสไฟจากดวงตา รูจมูก และปาก ซึ่งเป็นไฟที่มิอาจดับด้วยน้ำได้
เด็กแดงมีชื่ออื่น ๆ อีก เช่น "เชิ่งอิงต้าหวัง" ตามสำเนียงมาตรฐาน หรือ "เซี้ยเองไต้อ๋อง" ตามสำเนียงฮกเกี้ยน (聖嬰大王; "มหาราชปราชญ์ผู้เยาว์") ต่อมาได้รับการสถาปนาเป็นสุธนกุมาร อัครสาวกเบื้องซ้ายของพระโพธิสัตว์กวนอิม
ในไซอิ๋ว
เห้งเจียรบกับเด็กแดงเพื่อนำพระถังซัมจั๋ง อาจารย์ของเขากลับมา เด็กแดงไม่เชื่อที่ซุนหงอคงกล่าวว่า เป็นพี่น้องร่วมสาบานกับราชาปีศาจกระทิง บิดาของเด็กแดง เด็กแดงพยายามสังหารเห้งเจียโดยวิธีควบคุมธาตุทั้งห้าด้วยกระแสเพลิงอันมหาศาล มีอานุภาพถึงขนาดจะผลาญสวรรค์ก็ได้ แต่เห้งเจียอาศัยมนตร์กันไฟ แล้วไล่ล่าเด็กแดงไปถึงถ้ำที่อาศัย เบื้องต้น เห้งเจียขอฝนจากนาคราชแห่งทะเลตะวันออกเพื่อต่อต้านเพลิงสมาธิของเด็กแดง แต่ก็ไม่เป็นผล เพราะฝนของนาคราชสามารถดับได้แต่เพลิงทั่วไปเท่านั้น เพลิงสมาธิที่เด็กแดงปล่อยมา เมื่อได้ฝนของนาคราช ก็ยิ่งทวีกำลังขึ้นอีก เกือบเผาเห้งเจียถึงแก่ความตาย ท่ามกลางเปลวเพลิงนั้นเห้งเจียจึงร้องขอความช่วยเหลือจากพระกวนอิม
พระกวนอิมเนรมิตบัลลังก์บัวไว้ในป่า เด็กแดงเห็นก็จู่เข้าไปนั่งแล้วทำท่าทางอย่างพระกวนอิม ทันใด บัลลังก์บัวเปลี่ยนรูปเป็นดาบเข้าทิ่มแทงเด็กแดง เด็กแดงพยายามดึงดาบเหล่านั้นออก ดาบก็แปรรูปเป็นง้าวโถมเข้าฟันเด็กแดง ได้รับความเจ็บปวดเป็นอันมาก เด็กแดงจึงร้องขอให้พระโพธิสัตว์ปล่อยตน โดยจะยอมเป็นสาวกเป็นการแลกเปลี่ยน พระโพธิสัตว์จึงถอนง้าวออกจากเด็กแดงและรักษาให้ แต่เด็กแดงกลับพยายามโจมตีพระโพธิสัตว์ พระโพธิสัตว์จึงโยนมงคลทองขึ้น เป็นมงคลลักษณะเดียวกับที่เห้งเจียสวม มงคลนั้นแยกตัวออกเป็นห้าห่วงแล้วเข้ารึงรัดศีรษะของเด็กแดง แขนทั้งสอง และขาทั้งสอง และบีบรัดเข้าเรื่อย ๆ หลังจากที่โพธิสัตว์สังวัธยายมนตร์ชื่อ "โอมมณิปัทเมหูม" (โอมฺ มณิ ปทฺเม หูมฺ) สร้างทุกขเวทนาให้เด็กแดงเป็นอันมาก เด็กแดงจึงยอมแพ้
เด็กแดงพบว่า ตนไม่อาจถอนมงคลเหล่านี้จากร่างกายไปได้ เห้งเจียเห็นแล้วก็ร้องเยาะ เด็กแดงได้ฟังแล้วก็โกรธ จะเข้าทำร้าย พระโพธิสัตว์จึงสังวัธยายมนตร์นั้นอีก เป็นผลให้มือทั้งสองข้างของเด็กประกบเข้าด้วยกันในท่าประนมอยู่บนอก และไม่อาจแยกออกจากกันได้เลย บัดนี้ เด็กแดงจึงไม่อาจเคลื่อนไหวร่างกายไปในกิริยาใดได้อีก นอกจากผงกศีรษะลงเป็นการวันทา โพธิสัตว์ให้ฉายาเด็กแดงเมื่อออกบวชแล้วว่า "สุทธนะ" (Sudhana) ภาษาจีนสำเนียงมาตรฐานว่า "ช่านไฉ" (善財)
ปรินส์ออฟเปอร์เซีย (วิดีโอเกม พ.ศ. 2532)
ปรินส์ออฟเปอร์เซีย (Prince of Persia) เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ สำหรับแอปเปิล II ใน พ.ศ. 2532 ตัวเกมได้รับการออกแบบและดำเนินการโดยจอร์แดน เมชเนอร์ เรื่องราวเกิดขึ้นในเปอร์เซียยุคกลาง ผู้เล่นจะได้ควบคุมตัวเอกที่ไม่มีชื่อซึ่งต้องผจญภัยผ่านดันเจี้ยนต่างๆ เพื่อเอาชนะแกรนด์วิเซียร์จาฟ์ฟาร์ผู้ชั่วร้ายและช่วยเจ้าหญิงที่ถูกคุมขัง
ตัวเกมได้รับได้เสียงชื่นชมอย่างมาก และแม้ว่าจะไม่ประสบความสำเร็จในเชิงพาณิชย์ในทันที แต่ก็ขายได้หลายชุดเนื่องจากมีการพอร์ตไปยังแพลตฟอร์มที่หลากหลายหลังจากแอปเปิล II เดิมวางจำหน่าย เชื่อกันว่าเป็นเกมแพลตฟอร์มภาพยนตร์เกมแรกและเป็นแรงบันดาลใจให้กับเกมมากมายในประเภทย่อยนี้ เช่น Another World ความสำเร็จของแฟรนไชส์เปิดตัว ปรินส์ออฟเปอร์เซีย ซึ่งประกอบด้วยภาคต่อ 2 ภาค ได้แก่ ปรินส์ออฟเปอร์เซีย 2: เดอะแชโดวแอนด์เดอะเฟลม (พ.ศ. 2536) และ ปรินส์ออฟเปอร์เซียทรีดี (พ.ศ. 2542) และรีบูต 2 ภาค ได้แก่ ปรินส์ออฟเปอร์เซีย: เดอะแซนด์สออฟไทม์ (พ.ศ. 2546) ซึ่งตามมาด้วยภาคต่อของตัวเองสามภาค และ ปรินส์ออฟเปอร์เซีย (พ.ศ. 2551)
อ้างอิง
Prince of Persia (серија рачунарских игара)
คลองหกวาสายบน
คลองหกวาสายบน เป็นคลองที่ขุดขึ้นหลังคลองแปดวา หรือคลองรังสิตประยูรศักดิ์เริ่มขุดไปได้ระยะหนึ่ง โดยบริษัทขุดคลองแลคูนาสยาม ในสมัยรัชกาลที่ 5 เชื่อมระหว่างคลองหนึ่ง บริเวณเขตอำเภอคลองหลวง จังหวัดปทุมธานี และอำเภอวังน้อย จังหวัดพระนครศรีอยุธยา กับแม่น้ำใน ซึ่งเป็นลำน้ำสาขาของแม่น้ำนครนายก ที่อำเภอวิหารแดง จังหวัดสระบุรี จุดประสงค์เพื่อเชื่อมต่อโครงข่ายคลองต่าง ๆ เข้าด้วยกันตามโครงการทุ่งรังสิต ระหว่างปี พ.ศ. 2433 – พ.ศ. 2447 เหตุที่เรียกว่าคลองหกวาสายบน ด้วยเพราะคลองนี้มีความกว้าง 6 วา และอยู่ทางเหนือของคลองแปดวา ส่วนคลองขนาดกว้างหกวาที่อยู่ทางใต้ของคลองแปดวาก็เรียกกันว่าคลองหกวาสายล่าง
ต่อมาในสมัยรัชกาลที่ 6 เมื่อเขื่อนพระรามหกสร้างแล้วเสร็จ ในปี พ.ศ. 2467 ได้มีการขุดคลองจากแม่น้ำป่าสักลงมาเชื่อมกับคลองหกวาสายบนตรงข้ามกับคลองสิบ และคลองสิบสาม ทรงพระราชทานชื่อว่า คลองระพีพัฒน์ ทำให้ในปัจจุบันนี้ ส่วนใหญ่ของคลองหกวาสายบน ตั้งแต่ช่วงคลองหนึ่งถึงคลองสิบ กลายเป็นส่วนหนึ่งของคลองระพีพัฒน์แยกตก ส่วนที่เหลือของคลองเรียกว่าคลองระพีพัฒน์
เจ้าราชบุตร (วงศ์ตวัน ณ เชียงใหม่)
ประวัติ
เมื่อเยาว์วัย เจ้าราชบุตรวงศ์ตวันฯ มีชื่อเรียกว่า "เจ้าหมู" เมื่อปี พ.ศ. 2440 ได้เข้าศึกษาที่โรงเรียนปรินส์รอยแยลส์วิทยาลัย จังหวัดเชียงใหม่ ต่อมาในปี พ.ศ. 2441 จึงเดินทางไปศึกษาที่โรงเรียนราชวิทยาลัย กรุงเทพมหานคร และในปี พ.ศ. 2445 ได้กลับมาบรรพชาสามเณร ที่วัดหอธรรม จังหวัดเชียงใหม่ (ปัจจุบันคือ วัดเจดีย์หลวงวรวิหาร)
เจ้าวงศ์ตวัน เคยติดตามเจ้าแก้วนวรัฐ เพื่อกระทำพิธีทูลเกล้าฯ ถวายต้นไม้เงินและต้นไม้ทอง ตามประเพณีอันเป็นราชบรรณาการแด่พระบาทสมเด็จพระจุลจอมเกล้าเจ้าอยู่หัว ในขณะนั้นเจ้าดารารัศมี พระราชชายา ซึ่งเป็นเจ้าอา ได้นำเจ้าราชบุตรเฝ้าถวายตัวตามในคราวเสด็จแปรพระราชฐานไปประทับที่พระราชวังบางปะอิน จนกระทั่งได้รับพระมหากรุณาธิคุณพระราชทานนามว่า "วงศ์ตวัน" ต่อมาได้ถวายตัวเป็นมหาดเล็กของพระบาทสมเด็จพระมงกุฎเกล้าเจ้าอยู่หัว ขณะดำรงอิสริยยศเป็นสมเด็จพระบรมโอรสาธิราชฯ เมื่อคราวเสด็จประพาสมณฑลพายัพ พ.ศ. 2448 ต่อมาเมื่อพระบาทสมเด็จพระมงกุฏเกล้าเจ้าอยู่หัว ได้เสด็จเถลิงถวัลยราชสมบัติแล้ว ได้ทรงพระกรุณาโปรดเกล้าโปรดกระหม่อมให้เจ้าราชบุตร เป็นหุ้มแพรมหาดเล็ก และพระราชทานเสมาทองคำลงยา มีพระปรมาภิไธยย่อ ว.ป.ร. พร้อมด้วยเข็มข้าหลวงเดิม
เจ้าราชบุตร มีความสามารถเล่นเครื่องดนตรีหลายชนิด แต่ที่มีความถนัดเป็นพิเศษคือ ขิม และชอบกีฬากลางแจ้งหลายชนิด เช่น เทนนิส ฟุตบอล และมวย
การทำงาน
เมื่อเจ้าราชบุตร กลับภูมิลำเนาที่เชียงใหม่ ได้เข้ารับราชการฝ่ายมหาดไทย ในตำแหน่งเสมียนกองมหาดไทยมณฑลพายัพ เมื่อปี พ.ศ. 2452 ได้รับพระราชทานเงินเดือน 25 บาท ในปีต่อมาได้เลือนตำแหน่งเป็นเลขานุการเค้าสนามหลวง ต่อมาในปี พ.ศ. 2456 ได้รับเลื่อนตำแหน่งขึ้นเป็นรองเสนามหาดไทย และได้รับพระราชทานบรรดาศักดิ์เป็น "เจ้าราชสัมพันธวงศ์"
ลาซารัสแห่งเบธานี
นักบุญลาซารัสแห่งเบทธานี (รูปแผลงเป็นละตินจากภาษาแอราเมอิก: אלעזר, Elʿāzār, cf. ฮีบรู เอลิเอซาร์, "พระเจ้าทรงช่วย") เรียกแบบศักดิ์สิทธิ์ตามอีสเทิร์นออร์ทอดอกซ์เป็น ลาซารัสผู้ชอบธรรม ที่เสียชีวิตสี่วัน เป็นนักบุญในคริสต์ศาสนาเป็นหัวเรื่องของปาฏิหาริย์อันสำคัญที่ทรงปฏิบัติโดยพระเยซูในพระวรสารนักบุญจอห์นที่กล่าวว่าพระเยซูทรงชุบชีวิตของนักบุญลาซารัสสี่วันหลังจากที่เสียชีวิตไปแล้ว นิกายอีสเติร์นออร์โธด็อกซ์และนิกายโรมันคาทอลิกบรรยายเหตุการณ์ที่เกิดขึ้นหลังจากที่ได้รับการชุบชีวิตที่ต่างกัน
เจ้าราชบุตร (วงศ์ตวัน ณ เชียงใหม่)
การทำงาน
เจ้าราชสัมพันธวงศ์ได้รับพระราชทานยศเป็น "นายหมวดเอกเสือป่า" ในปี พ.ศ. 2468 ต่อมาวันที่ 7 มีนาคม พ.ศ. 2466 ได้รับพระราชทานบรรดาศักดิ์เป็น "เจ้าราชุบตร จังหวัดเชียงใหม่" และในปี พ.ศ. 2473 ได้เลื่อนตำแหน่งทางราชการเป็นเสนามหาดไทยเชียงใหม่ ต่อมาวันที่ 26 สิงหาคม พ.ศ. 2475 ได้รับพระราชทานยศเป็นนายพันตรีพิเศษในกรมทหารราบ จนกระทั่งได้รับพระราชทานยศชั้นสูงสุดเป็นพลตรี และเป็นราชองครักษ์พิเศษ
เจ้าราชบุตร ได้รับแต่งตั้งเป็นสมาชิกวุฒิสภา ในปี พ.ศ. 2489
ครอบครัว
เจ้าราชบุตร (วงศ์ตวัน ณ เชียงใหม่) สมรสกับเจ้าจันทร (สกุลเดิม ณ เชียงใหม่) มีพระธิดา 1 องค์ ต่อมาสมรสกับเจ้าภัทรา (สกุลเดิม ณ ลำพูน) มีพระธิดา 2 องค์ และต่อมาได้สมรสกับหม่อมศรีนวล (สกุลเดิม นันทขว้าง) เจ้าจันทร ณ เชียงใหม่ ธิดาเจ้าสิงห์คำ และเจ้ารสสุคนธ์ ณ เชียงใหม่ เป็นพระนัดดาของเจ้าอุบลวรรณา ณ เชียงใหม่ มีธิดาหนึ่งองค์ คือ เจ้าวงศ์จันทร์ คชเสนี (27 มีนาคม พ.ศ. 2450 — 2 กรกฎาคม พ.ศ. 2540) - สมรสกับปฐม คชเสนี อดีตอธิบดีกรมทางหลวง มีบุตรธิดาสองคน ได้แก่ เจ้าภัทรา ณ เชียงใหม่ (สกุลเดิม ณ ลำพูน) ธิดาเจ้าน้อยจิตตะ และเจ้าหล้า ณ ลำพูน ซึ่งเจ้ามารดาเป็นพระธิดาของเจ้าอินทยงยศโชติ มีธิดาสององค์คือ หม่อมศรีนวล ณ เชียงใหม่ ท.จ. (สกุลเดิม นันทขว้าง) แต่ไม่มีบุตรธิดา
การสืบราชสกุล ณ เชียงใหม่
พลตรี เจ้าราชบุตร (วงศ์ตวัน ณ เชียงใหม่) มีฐานะเป็นผู้สืบราชสกุลเจ้าผู้ครองนครเชียงใหม่ ซึ่งได้รับพระราชทานเครื่องราชอิสริยาภรณ์จุลจอมเกล้า สืบตระกูลจากพระบิดาคือ พลตรี เจ้าแก้วนวรัฐ เมื่อปี พ.ศ. 2471
การถวายความจงรักภักดี
เจ้าราชบุตร ได้รับการศึกษาที่กรุงเทพมหานคร และได้รับพระราชทานการศึกษาอบรมจากราชสำนัก ตั้งแต่รัชกาลของพระบาทสมเด็จพระจุลจอมเกล้าเจ้าอยู่หัว แม้ว่าจะมีการเปลี่ยนแปลงการปกครองในปี พ.ศ. 2475 เจ้าราชบุตร ก็ยังแสดงออกถึงความจงรักภักดี และมีความใกล้ชิดกับพระบาทสมเด็จพระเจ้าอยู่หัว รัชกาลที่ 5 จนถึงรัชกาลที่ 9
การได้รับพระมหากรุณาธิคุณ
ครั้งหนึ่งเมื่อปี พ.ศ. 2501 พระบาทสมเด็จพระมหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จไปเสวยพระกระยาหารที่คุ้มวงศ์ตวัน ของเจ้าราชบุตร (วงศ์ตวัน ณ เชียงใหม่) และฉายพระรูปร่วมกับเจ้านายฝ่ายเหนือและเชื้อสายเป็นการส่วนพระองค์ ในครานั้นเองทรงรับสั่งว่า “ถึงแม้บ้านเมืองจะเปลี่ยนแปลงไปอย่างไรให้สามัคคีกัน ให้รวมกลุ่มกันรักษาความดีไว้ ในฐานะทายาทผู้ครองนคร”
เมื่อครั้งที่เจ้าราชบุตร ได้เดินทางไปผ่าตัดต้อกระจกที่กรุงเทพมหานคร ได้รับพระราชทานกระเช้าดอกไม้ และคราวที่ไปผ่าตัดช่องท้อง ก็ได้รับพระมหากรุณาธิคุณเอาพระราชหฤทัยใส่ และโปรดเกล้าฯ ให้นายแพทย์เอาใจใส่เป็นพิเศษ รวมทั้งให้พระยาอนุรักษ์ราชมณเฑียร นำกระเช้าดอกไม้พระราชทานไปเยี่ยมที่โรงพยาบาล
ในวันที่ 1 มกราคม พ.ศ. 2514 ในพระราชวโรกาสเสด็จแปรพระราชฐาน มาประทับที่จังหวัดเชียงใหม่ ได้ทรงพระกรุณาโปรดเกล้าฯ ให้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี นำแจกันดอกไม้พระราชทานแก่เจ้าราชบุตร นับเป็นพระมหากรุณาธิคุณครั้งสุดท้ายในขณะที่เจ้าราชบุตรยังมีชีวิตอยู่
การส่งเสริมความเข้าใจและสร้างเกียรติคุณของประเทศ
เจ้าราชบุตรได้มีบทบาทสำคัญในการต้อนรับพระราชอาคันตุกะจากต่างประเทศ โดยเป็นผู้ออกทุนทรัพย์ส่วนตัว เช่น
กิจกรรมสาธารณประโยชน์
เจ้าราชบุตร ได้สนับสนุนกิจกรรมสาธารณประโยชน์ในด้านต่าง ๆ เช่น การบริจาตสมทบมูลนิธิเพื่อการศึกษา การบริจาคทรัพย์เพื่อบำรุงศาสนา การสนับสนุนการแพทย์ สมทบทุนกิจกรรมกาชาด ฯลฯ โดยมีอนุสรณ์ที่แสดงถึงกิจกรรมสาธารณประโยชน์ของเจ้าราชบุตร ได้แก่ กุฏิวัดเจดีย์หลวงที่สร้างอุทิศถวายเจ้าแก้วนวรัฐ และแม่เจ้าจามรีวงศ์ รวมถึงอาคารเจ้าราชบุตร (วงศ์ตวัน ณ เชียงใหม่) ซึ่งเป็นตึกโคโบลท์ ของโรงพยาบาลมหาราชนครเชียงใหม่
งานพิธีพระราชทานเพลิงศพ
ความทราบฝ่าละอองธุลีพระบาทล้นเกล้าฯ ทั้งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้ทรงพระมหากรุณาโปรดเกล้าฯ พระราชทานพวงมาลาไปตั้งที่ศพ ทรงพระมหากรุณาโปรดเกล้าฯ พระราชทานพระบรมราชานุเคราะห์และพระราชทานเลื่อนโกศประกอบเกียรติยศศพจากโกศแปดเหลี่ยมเป็นโกศไม้สิบสองประกอบศพ พร้อมทั้งบำเพ็ญพระราชกุศลพระราชทานในการออกเมรุ ณ คุ้มวงศ์ตวัน จังหวัดเชียงใหม่
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เชิญโกศศพขึ้นประดิษฐานบนราชรถ เคลื่อนกระบวนอิสริยยศ เชิญศพจากคุ้มวงศ์ตวันไปสู่วัดสวนดอก ตั้งกระบวนอิสริยยศเชิญโกศศพเวียนเมรุ แล้วเชิญโกศศพขึ้นตั้งบนจิตกาธาน ในการนี้พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระเจ้าลูกยาเธอ และสมเด็จพระเจ้าลูกเธอทุกพระองค์ เสด็จพระราชดำเนินไปพระราชทานเพลิงศพ พลตรี เจ้าราชบุตร (วงศ์ตวัน ณ เชียงใหม่) ที่เมรุวัดสวนดอก จังหวัดเชียงใหม่ เมื่อวันที่ 13 มกราคม พ.ศ. 2516 และได้ทรงพระกรุณาเสด็จพระราชดำเนินไปยังพลับพลาวัดสวนดอก ทรงทอดผ้าไตร พระสงฆ์บังสุกุล แล้วเสด็จขึ้นเมรุพระราชทานเพลิง
ซิตีส์บิวต์ออนแซนด์
ซิตีส์บิวต์ออนแซนด์ (Cities Built On Sand) คือ อีพีแรกของวง VersaEmerge ในปี 2007
ตัวตน
ตัวตน หรืออัตตา (self) คือสิ่งที่เป็นสารัตถะของชีวิตของแต่ละบุคคล มีสภาพเที่ยงแท้ถาวร ตัวตนจึงทำให้บุคคลนั้นยังเป็นคนเดิม แม้ว่าร่างกายภายนอกหรือความรู้สึกนึกคิดจะแปรเปลี่ยนไปแล้วก็ตาม ในบางศาสนาเชื่อว่าตัวตนเป็น "วิญญาณ" แม้บุคคลนั้นตาย ตัวตนจะยังดำรงอยู่ต่อไปในภพอื่น
ในศาสนาต่าง ๆ
แต่ละศาสนามีชื่อเรียกตัวตนต่าง ๆ กันไป ดังนี้
ไรอัน เท็ดเดอร์
ไรอัน เบนจามิน เท็ดเดอร์ (Ryan Benjamin Tedder) (เกิด 26 มิถุนายน ค.ศ. 1979) เป็นนักร้อง นักแต่งเพลง โปรดิวเซอร์, และนักแสดงชาวอเมริกัน เป็นที่รู้จักดีในฐานะนักร้องนำของวงดนตรีแนวป็อปร็อก วันรีพับบลิก แม้ว่าเขาตัวคนเดียวจะเป็นนักแต่งเพลงและโปรดิวเซอร์ให้กับนักร้องมากมาย เช่น อะเดล, บียอนเซ่, เบอร์ดี, มารูนไฟฟ์, เดมี โลวาโต, เอลลี โกลดิง, บี.โอ.บี, เคลลี คลาร์กสัน, เค'นาน, แคร์รี อันเดอร์วูด, เจนนิเฟอร์ โลเปซ, จอร์ดิน สปาร์กส, เลโอนา ลูวิส, เกวิน เดอกรอว์, เซบาสเตียน อินกรอสโซ, จิม คลาส ฮีโรส์, วันไดเรกชัน, เจมส์ บลันต์, ฟาร์อีสต์มูฟเมนต์, พอล โอกเคนโฟลด์ และเอลลา เฮนเดอร์สัน
งานการผลิตเพลงและเขียนเพลงของเท็ดเดอร์ประสบความสำเร็จอย่างดี เพลง อะพอโลไจซ์ บลีดดิงเลิฟ เฮโล และเคาน์ติงสตาส์ ล้วนแล้วแต่เป็นหนึ่งในซิงเกิลที่ขายดีที่สุดในโลกตลอดกาล เมื่อต้นปี ค.ศ. 2014 นิตยสารบิลบอร์ดขนานนามเขาว่าเป็น "ราชาเพลงป็อปนอกเครื่องแบบ" (The Undercover King of Pop) และนำภาพเขาขึ้นปกนิตยสาร ในระหว่างไตรมาสสุดท้ายของปี ค.ศ. 2013 และไตรมาสแรกของปี ค.ศ. 2014 เพลงของเขาได้ติดชาร์ตท็อป 40 ถึงสี่เพลง เป็นสถิติที่ยังไม่เคยมีโปรดิวเซอร์หรือนักแต่งเพลงทำได้มาก่อน
อ้างอิง
1979
นอราห์ โจนส์
ประวัติ
นอราห์ โจนส์ เกิดในเขตแมนแฮตตัน นิวยอร์ก เป็นทายาทของ รวี ศังกร นักเล่นซีตาร์ชาวอินเดีย และ ซู โจนส์ คอนเสิร์ตโปรดิวเซอร์ โจนส์โตมาในรัฐเท็กซัสกับแม่เพียงลำพัง ไร้เงาของศิลปินอย่างรวี ศังกร ผู้เป็นพ่อ
มกุฎราชกุมาร
มกุฎราชกุมาร (crown prince) หรือ มกุฎราชกุมารี (crown princess) เป็นพระอิสริยยศของรัชทายาทธนกฤติสิทธิในบางประเทศ มกุฎราชกุมารจะดำรงพระอิสริยยศนี้ไปจนกว่าพระมหากษัตริย์ไทย จะสวรรคตหรือสละราชสมบัติ ปัจจุบันประเทศที่เรียกรัชทายาทว่ามกุฎราชกุมารมีประเทศไทยและประเทศแถบสแกนดิเนเวีย
นอราห์ โจนส์
ประวัติ
เมื่อโจนส์อายุ 15 ปี คุณแม่ก็พาเธอย้ายไปอยู่ใจกลางเมืองดัลลัส ที่นั่นเธอได้เข้าเรียนชั้นมัธยมปลายที่โรงเรียนไฮสกูลบุคเคอร์ ที. วอชิงตัน เพื่อการแสดงและทัศนศิลป์ ระหว่างที่เรียน เธอได้รับรางวัล Down Beat Student Music Award ในสาขานักร้องเพลงแจ๊สยอดเยี่ยม 2 สมัยในปี ค.ศ. 1996 และ 1997 และในสาขางานเพลงต้นฉบับยอดเยี่ยมในปี ค.ศ. 1996 จากนั้นโจนส์ก็เข้าเรียนต่อที่มหาวิทยาลัยนอร์ธ เท็กซัสซึ่งขึ้นชื่อเรื่องวิชาการดนตรี ที่ซึ่งเธอเลือกเรียนแจ๊ซ เปียโนเป็นวิชาเอก ตอนนั้นเธอตั้งวง Laszlo ร่วมกับเพื่อน ๆ แล้วด้วย เป็นวงที่เล่นเพลงแบบร็อกผสมแจ๊ซ
ช่วงต้นปี 2000 แมวมองจากสังกัด EMI มาชมการแสดงของ นอราห์ รู้สึกติดใจ เลยแนะนำเธอให้กับเพื่อนที่ทำงานอยู่กับบลู โน้ตสังกัดเพลงแจ๊ซชื่อดัง เดือนตุลาคมปีเดียวกันนั้น นอราห์ กับวงของเธอส่งเดโม 3 เพลงไปยังสังกัดบลู โน้ต บรู๊ซ ลันด์วาลล์ ประธานของ บลู โน้ตเซ็นสัญญารับเธอเข้าสังกัดทันที ในเดือนมกราคม 2001 หลังจากได้ฟังเดโมของเธอ
จากนั้น นอราห์ ก็ได้ไปเป็นนักร้องรับเชิญให้อัลบั้ม Songs From The Analog Playground ของ ชาร์ลี ฮันเตอร์ มือกีตาร์ในสังกัดบลู โน้ต เพลงที่เธอร้องในชุดนี้มี "More Than This" เพลงเก่าของ Roxy Music กับ "Day Is Done" ของ นิค เดรค และยังได้ออกทัวร์กับวงของ ชาร์ลี ด้วย
นอราห์ เริ่มบันทึกเสียงอัลบั้มแรกของเธอในเดือนพฤษภาคม 2001 ครั้งแรกเธอได้ร่วมงานกับโปรดิวเซอร์ เครก สตรีท ที่แบร์สวิลล์ สตูดิโอที่วู้ดสต็อคในนิวยอร์ก เครก เคยโปรดิวซ์งานให้ศิลปินแจ๊ซร่วมสมัยอย่าง คาซานดรา วิลสัน, Manhattan Transfer, เค.ดี. แลง, Dirty Dozen Brass ฯลฯ ผลที่ได้ไม่เป็นที่พอใจ เพราะเครื่องดนตรีรกไปกลบเสียงของ นอราห์ สิงหาคม 2001 บรู๊ซ ลันด์วาลล์ แนะให้เธอเปลี่ยนมาร่วมงานกับโปรดิวเซอร์ดัง อะริฟ มาร์ดิน
ทั้งหมดย้ายไปทำงานที่ซอร์เซอเรอร์ ซาวด์ในแมนฮัตตัน การบันทึกเสียงคราวนี้ อะริฟ เน้นเสียงมีเสน่ห์ของ นอราห์ เป็นหลัก หลายเพลงบันทึกกันแบบสด ๆ หลังจากทำงานเสร็จ ก็ได้นำเสนอความเป็นเธอในเวลานั้นได้เป็นอย่างดี จึงพร้อมที่จะวางแผงงานชุดแรกกันในเดือนกุมภาพันธ์ 2002
จากนั้น นอราห์ ก็เริ่มออกแสดงคอนเสิร์ต ได้ขึ้นเวทีในคอนเสิร์ตที่เป็นทริบิวต์ให้ วิลลี่ เนลสัน จากนั้นก็ออกทัวร์เป็นวงเปิดให้ศิลปินหนุ่ม จอห์น เมเยอร์ คู่กับ ชาร์ลี ฮันเตอร์ ในอเมริกา ก่อนจะออกมาทัวร์เป็นเฮดไลน์เองในเวลาต่อมา
อัลบั้ม Come Away With Me ชุดนี้ผสมผสานสไตล์ดนตรีทั้งแจ๊ซ โซล คันทรี และ โฟล์ค ป็อป เธอยังโชว์ฝีมือการแต่งเพลงเองด้วยคือ "Come Away With Me" กับ "Nightingale" และร่วมแต่งเพลง "The Long Day Is Over" แถมยังมีเพลงเก่าคลาสสิกของ แฮงค์ วิลเลียมส์ "Cold, Cold Heart" เพลง "The Nearness Of You" ของ โฮกกี คาร์ไมเคิล กับเพลง "Turn Me On" เพลงบลูส์ของ จอห์น ดี. ลูเดอร์มิลค์ ที่ นิน่า ซิโมน เคยเอามาคัฟเวอร์ และถึงจะได้ อะริฟ มาร์ดิน มาโปรดิวซ์ให้แต่ แต่ยังคงหลงเหลืองานโปรดิวซ์ของ เครก สตรีท ให้เห็นอยู่ 3 เพลงใน "Seven Years", "Feelin' The Same Way" และ "The Long Day Is Over"
ชุด Come Away With Me ได้รับรางวัลแพลตตินัมจากการขายแผ่นได้สูงถึง 18 ล้านชุด ขึ้นอันดับ 1 ในอเมริกานาน 4 สัปดาห์ ทำให้เธอได้รับรางวัลแกรมมีถึง 8 สาขา
อัลบั้มที่ 2 Feels like Home ออกวางขายในปี 2004 โดยที่เธอคงสไตล์ดนตรีที่คล้ายคลึงกับชุดก่อน ด้วยการผสมผสานดนตรีบลูส์กับคันทรีจากยุค 70 เข้ากับเสียงเปียโนแจซซ์ของเธอ จาก 2 อัลบั้มที่ผ่านมา และรางวัลแกรมมี่ อวอร์ด บวกกับ 2 รางวัลเวิลด์ มิวสิก อวอร์ด ล่าสุดประจำปี 47 คือ ศิลปินหญิงยอดเยี่ยมกับศิลปินหญิงยอดเยี่ยมสาขาเพลงป็อป
อัลบั้มที่ 3 Not Too Late ยังประสบความสำเร็จอย่างมากมายท่วมท้น ติดอันดับ 1 อัลบั้มขายดีในกว่า 20 ประเทศทั่วโลก เปิดตัวด้วยเพลง "Thinking About You"
แหล่งข้อมูลอื่น
1979
Extreme programming
Extreme programming (XP) เป็นระเบียบวิธีการพัฒนาซอฟต์แวร์ที่เป็นหนึ่งในระเบียบวิธีที่เป็นที่รู้จักมากที่สุดในกลุ่มวิธีการพัฒนาซอฟต์แวร์แบบเอจายล์ (Agile software development)  XP เป็นระเบียบวิธีที่มีจุดเด่นในแนวทางปฏิบัติที่นำไปสู่ความสำเร็จทางด้านคุณภาพของซอฟต์แวร์ในโครงพัฒนาขนาดเล็ก   โดยความสำเร็จนี้มาจากรูปแบบของ XP เองซึ่งมุ่งเน้นการมีส่วนร่วมอย่างเข้มข้นของลูกค้าที่ประจำอยู่ในโครงการ (On-site customers) มากกว่าการวิเคราะห์ความต้องการเพื่อทำเอกสารกำหนดความต้องการไว้ล่วงหน้า  อีกทั้งการพุ่งเป้าไปที่การทดสอบโปรแกรม และการลดขั้นตอนการออกแบบให้น้อยลง
Extreme programming เป็นระเบียบวิธีการชนิดเบา (lightweight methodology) ในการพัฒนาซอฟต์แวร์ ของกลุ่มระเบียบวิธีเอจายล์ ที่กระชับและคล่องแคล่ว มุ่งเน้นการปฏิบัติการไปที่การเขียนโปรแกรม (Coding), การสื่อสาร (communication), การตอบกลับ (feedback), ความเรียบง่าย (simplicity) และ การแก้ปัญหา (problem solving) นอกจากนี้ XP ยังสนับสนุนการปฏิบัติการที่ดีที่สุดทางวิศวกรรม (best engineering practices) และยังรองรับการเปลี่ยนแปลงความต้องการ (requirements) อย่างรวดเร็วและกระชั้นชิดจากการโต้ตอบกับลูกค้าที่ประจำในโครงการได้อย่างรวดเร็วเช่นเดียวกัน เมื่อเทียบกับระเบียบวิธีการแบบสกรัม (Scrum) ซึ่งเป็นที่นิยมที่สุดของกลุ่มระเบียบวิธีการแบบเอจายล์ แล้ว XP จะพุ่งเป้าไปที่การปฏิบัติการ (practices) ในขณะที่สกรัมจะเน้นที่การบริหารโครงการมากกว่า
ขบวนการกระทิงแดง
ขบวนการกระทิงแดง (Red Gaurs Movement) เป็นขบวนการฝ่ายขวาที่มีบทบาททางการเมืองในประเทศไทยหลังเหตุการณ์ 14 ตุลาคม พ.ศ. 2516 ก่อตั้งโดย"กองบัญชาการรักษาความมั่นคงภายใน" เพื่อปราบคอมมิวนิสต์ ผู้นำกลุ่มเป็นทหารรับจ้างที่ทำงานกับหน่วยสืบราชการลับของสหรัฐที่มีชื่อว่า พันเอกพิเศษ สุตสาย หัสดิน (ยศในขณะนั้น) ที่ปรึกษาได้แก่ นาย เผด็จ ดวงดี สมาชิกส่วนใหญ่เป็นนักศึกษาระดับอาชีวศึกษาในกรุงเทพฯ ที่เคยเข้าร่วมในเหตุการณ์ 14 ตุลาคม พ.ศ. 2516 มาแล้วเช่นกัน
ฟิลาเดลเฟีย ฟิวชัน
ฟิลาเดลเฟีย ฟิวชัน (Philadelphia Fusion) เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองฟิลาเดลเฟีย รัฐเพนซิลเวเนีย สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
การคัดตัวเข้าเล่นในลีกออลสตาร์
รายชื่อผู้เล่นของฟิลาเดลเฟีย ฟิวชันต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
ขบวนการกระทิงแดง
ขบวนการกระทิงแดงเป็นกองเยาวชนของขบวนการนวพล สีแดงเป็นสีของธงชาติไทยเดิม และถูกมองว่าเป็นสัญลักษณ์ของความรักชาติในธงชาติปัจจุบัน กลุ่มประกาศว่าคำขวัญคือ "แนวร่วมต่อต้านจักรวรรดินิยมคอมมิวนิสต์" คล้ายกับชตวร์มอัพไทลุง (SA) และชุทซ์ชตัฟเฟิล (SS) ของพรรคนาซีในประเทศเยอรมนี
ช่วงทศวรรษ 1930 สมาชิกขบวนการกระทิงแดงปลุกปั่นการต่อสู้ระหว่างนักเคลื่อนไหวฝ่ายซ้ายกับสหภาพแรงงาน ในวันที่ 21 มีนาคม 2519 ขบวนการกระทิงแดงโยนระเบิดใส่การประท้วงฝ่ายซ้าย เป็นเหตุให้มีนักศึกษาเสียชีวิต 4 คน ได้แก่ นายกมล แซ่นิ้ม นายนิพนธ์ เชษฐากุล นายแก้ว เหลืองอุดมเลิศ และนายธเนศร์ เขมะอุดม สมาชิกคนสำคัญ อาทิ เฉลิมชัย มัจฉากล่ำ สุชาติ ประไพหอม สมศักดิ์ ขวัญมงคล สมศักดิ์ มาลาดี
โรงพยาบาลคามิลเลียน
โรงพยาบาลคามิลเลียน (เรียกอีกอย่างว่า "โรงพยาบาลซานคามิลโล") เป็นโรงพยาบาลเอกชนขนาดเล็ก ตั้งอยู่ริมถนนทองหล่อ ในพื้นที่แขวงคลองตันเหนือ เขตวัฒนา กรุงเทพมหานคร ก่อตั้งโดยมิชชันนารีคาทอลิก - คณะคามิลเลียนใน พ.ศ. 2499 (ก่อนหน้านั้นใน พ.ศ. 2495 คณะคามิลเลียนได้ก่อตั้ง "โรงพยาบาลซานคามิลโล" อีกแห่งในจังหวัดราชบุรี) ดำเนินการโดยมูลนิธิคณะนักบุญคามิลโลแห่งประเทศไทย ตั้งอยู่และมีแผนกเวชปฏิบัติทั่วไปรวมถึงสถานดูแลพิเศษ รวมถึงมีโครงการการกุศลเพื่อรักษาผู้ป่วยที่ยากจน
เพอร์เซปชันส์
เพอร์เซปชันส์ (Perceptions) คือ อีพีอันดับที่ 2 ของวง VersaEmerge
ตำบลหนองบัวตะเกียด
หนองบัวตะเกียด เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลอยู่ในการบริหารของ เทศบาลหนองบัวตะเกียด ห่างจากที่ว่าการอำเภอด่านขุนทดเป็นระยะทางประมาณ 8 กิโลเมตร ห่างจากจังหวัดนครราชสีมาไปทางทิศตะวันตกเฉียงเหนือเป็นระยะทางประมาณ 70.73 กิโลเมตร และห่างจากกรุงเทพมหานครเป็นระยะทางประมาณ 260 กิโลเมตร
ประวัติ
สภาตำบลหนองบัวตะเกียด ได้ยกฐานะเป็น องค์การบริหารส่วนตำบลหนองบัวตะเกียด ตามประกาศกระทรวงมหาดไทย เมื่อวันที่ 19 มกราคม พ.ศ. 2539 และให้โอนบรรดางบประมาณทรัพย์สิน สิทธิเรียกร้องหนี้ต่าง ๆ และเจ้าหน้าที่ของสภาตำบลหนองบัวตะเกียดไปเป็นขององค์การบริหารส่วนตำบลหนองบัวตะเกียด
องค์การบริหารส่วนตำบลหนองบัวตะเกียด ได้รับการยกฐานะเป็น เทศบาลตำบลหนองบัวตะเกียด และโอนบรรดางบประมาณ ทรัพย์สิน สิทธิ สิทธิเรียกร้อง หนี้ พนักงานเทศบาลตำบล และลูกจ้างขององค์การบริหารส่วนตำบลโอนไปเป็นของเทศบาลตำบลหนองบัวตะเกียดด้วย
ภูมิประเทศ
ส่วนใหญ่เป็นที่ราบลุ่ม มีลำน้ำ มีบึง หนอง อ่างเก็บน้ำและฝาย ตำบลหนองบัวตะเกียด พื้นที่ส่วนใหญ่ใช้ประโยชน์ในการทำพืชสวน ทำพืชไร่ มีลักษณะภูมิประเทศโดยทั่วไป มีรูปลักษณะเป็นพื้นที่ราบลอนคลื่น ส่วนใหญ่เป็นที่ราบทางการเกษตร
ประชากร
ประชากร ณ พ.ศ. 2564 จำนวน 8,782 คน แยกเป็นชาย จำนวน 4,264 คน หญิง จำนวน 4,518 คน และมีจำนวนครัวเรือนทั้งสิ้น 2,695 ครัวเรือน
เวอร์ซาอีเมิร์จ (อัลบั้ม)
VersaEmerge คือ อีพีอันดับ 3 ของวง VersaEmerge
บ้านทรายทอง
บ้านทรายทอง เป็นนวนิยายอมตะเรื่องหนึ่งของวงการวรรณกรรมไทย เขียนโดย ก.สุรางคนางค์ (กัณหา เคียงศิริ ศิลปินแห่งชาติ สาขาวรรณศิลป์ ปี 2529) นักประพันธ์ผู้มีชื่อเสียง ตีพิมพ์ครั้งแรกในนิตยสารรายปักษ์ชื่อ "ปิยมิตร" ประมาณปี พ.ศ. 2493 เคยเป็น ละครโทรทัศน์และภาพยนตร์ ได้รับความนิยมสูงตลอดมา
สวลี ผกาพันธุ์ มีชื่อเสียงจากบทสาวน้อยถักผมเปีย พจมาน สว่างวงศ์ คนแรกในวงการแสดง จากละครเวทีของคณะอัศวินการละคร ของ เสด็จพระองค์ชายใหญ่ (ภาณุพันธุ์) ที่ ศาลาเฉลิมไทย พ.ศ. 2494 หลังสงครามโลกครั้งที่ 2
ปัจจุบันบริษัทบีเคพีนำภาพยนตร์เวอร์ชันจารุณี สุขสวัสดิ์, พอเจตน์ แก่นเพชร ที่เคยฉายเมื่อ พ.ศ. 2523 ซึ่งทำรายได้ประมาณ 20 ล้านบาท มารีมาสเตอร์ใหม่ภายใต้โปรเจกต์ The Legend Collection
เนื่อเรื่องเดิมจบที่พจมานแต่งงานกับชายกลาง ต่อมาผู้ประพันธ์ ได้แต่งเพิ่มภาคต่อหลังการแสดงละครเวที ซึ่งประสบความสำเร็จอย่างดียิ่ง และได้นำมาแสดงทางไทยทีวีช่อง 4 บางขุนพรหม ต่อมาจึงรวมทั้งสองภาคเป็นเรื่องเดียวกัน  กล่าวถึง  "พจมาน พินิจนันต์" ก้าวเข้ามาอยู่ในบ้านทรายทอง ตามคำสั่งเสียสุดท้ายของพ่อเพื่อเรียนต่อในกรุงเทพฯ  เธอถูกกลั่นแกล้งสารพัดโดย หม่อมแม่และหญิงเล็ก ด้วยกลัวว่าพจมานจะพรากบ้านหลังนี้ไปครอง แต่ในที่สุดเธอก็สามารถเอาชนะอุปสรรคทั้งหลายได้สำเร็จด้วยการช่วยเหลือจาก หญิงใหญ่ และชายกลาง รวมทั้ง ชายเล็ก ผู้พิการที่รักเธอเหมือนพี่สาว
เนื้อเรื่อง
พจมาน เด็กสาวผู้มีความหยิ่งในศักดิ์ศรีและชาติกำเนิดของตน แม้จะเป็นเพียงสามัญชนคนธรรมดาก็ตาม เธอจำเป็นต้องจากบ้านสวนเดินทางเข้ากรุงเทพฯ เพื่อเรียนหนังสือต่อ ตามความประสงค์ของบิดาที่เขียนสั่งไว้ก่อนเสียชีวิต ให้พจมานไปอาศัยอยู่กับครอบครัวหม่อมพรรณราย ซึ่งเป็นลูกพี่ลูกน้องของพ่อที่บ้านทรายทอง เธอถูกกลั่นแกล้งตั้งแต่เข้ามาอยู่ โดยมีหม่อมแม่และคุณหญิงเล็กน้องสาวของชายกลาง รวมถึงคนรับใช้ทุกคนในบ้านคอยแกล้งเธอ ชายกลางสงสาร และให้คุณหญิงใหญ่พี่สาวคนโตคอยช่วยเหลือ และพจมานก็คอยดูแลเอาใจใส่น้องชายคนเล็กของชายกลางที่เป็นง่อย เธอแสดงให้เห็นว่าเธอเป็นคนที่เข้มแข็งอดทนมีจิตใจที่ดีงาม จนสามารถเอาชนะใจของชายกลาง และอีกหลาย ๆ คน จนเป็นผลสำเร็จ จนทั้งคู่ก็ได้แต่งงานกันในที่สุด พจมาน แต่งงานกับชายกลาง ที่บ้านทรายทอง หม่อมพรรณรายมางานอย่างเสียมิได้ น้องสาวของพจมาน พจนีย์ก็มาเรียกร้องสิทธิ์จะอาศัยอยู่ด้วย เมื่อทั้งสองกลับจากฮันนีมูน ก็พบกับปัญหาต่าง ๆ นานา ทั้งไสวแม่บ้านและพจนีย์กับเด็กบุญเรือน ที่มักจะนำเรื่องภายในบ้านไปกระจายข่าว ทำให้เกิดเรื่องขัดแย้งกันเสมอ สามีเก่าของพจนีย์ก็มาขอเงินไปรักษาตัว จนไสวเอาไปรายงานหม่อมพรรณราย ทั้งพจนีย์และคนอื่น ๆ ก็กล่าวหาพจมานในทางเสื่อมเสีย หญิงเล็กก็แต่งงานกับนายบุญเติมเศรษฐีซึ่งมีประวัติไม่ดีนัก เมื่อน้องชายป่วยและเสียชีวิตในที่สุด พจมานเสียใจมากและเหน็ดเหนื่อยกับปัญหาที่เกิดขึ้นไม่หยุดหย่อน จึงขอไปอยู่กับแม่ที่ต่างจังหวัดสักระยะ จนพจนีย์ไปพบจดหมายของสามีตนจึงเข้าใจพี่สาวและประกาศให้ทุกคนรู้ หม่อมพรรณรายเมื่อสูญเสียชายน้อย และรู้ว่ากำลังจะมีหลาน ก็ลดทิฏฐิลงหญิงใหญ่บอกชายกลางว่าเขากำลังจะมีลูก ชายกลางดีใจมาก รีบไปรับพจมานและบอกพจมานว่าความดีที่เพียรพยายามทำนั้น ในที่สุดทุกคนก็ยอมรับพจมานจึงกลับสู่บ้านทรายทอง และพบกับความเข้าใจของทุกคน
เพลง
เพลงหากรู้สักนิด เป็นเพลงไตเติ้ลประกอบละครเรื่องบ้านทรายทอง ซึ่งเป็นละครเวทีที่สร้างจากผลงานเขียนของก. สุรางคนางค์ โดยการกำกับของพระเจ้าวรวงศ์เธอ พระองค์เจ้าภาณุพันธุ์ยุคล จัดแสดงที่ศาลาเฉลิมไทย เมื่อ พ.ศ. 2494 ขับร้องโดย สวลี ผกาพันธุ์ ซึ่งรับบทนำแสดงเป็น "พจมาน สว่างวงศ์" ด้วย
เพลงประกอบละครเวทีเรื่องบ้านทรายทองอีกเพลงหนึ่ง คือเพลง "บ้านทรายทอง" ประพันธ์คำร้องโดย ชาลี อินทรวิจิตร, ทำนองโดย สมาน กาญจนะผลิน และ ขับร้องโดย สวลี ผกาพันธุ์ เช่นกัน
การดัดแปลง
บ้านทรายทองถูกนำมาเผยแพร่ครั้งแรกในปีพ.ศ. 2494 โดยสร้างเป็นละครเวทีของคณะอัศวินการละคร นำแสดงโดย ฉลอง สิมะเสถียร, สวลี ผกาพันธุ์, กัณฑรีย์ นาคประภา หลังจากนั้นคุณก.สุรางคนางค์ได้แต่งภาคต่อของบ้านทรายทองในชื่อพจมาน สว่างวงศ์ ก็ได้มีการนำมาดัดแปลงแสดงโดยพจนีย์ โปร่งมณี จากนั้นบ้านทรายทองถูกนำมาดัดแปลงเป็นภาพยนตร์16มม. นำแสดงโดย ชนะ ศรีอุบล, เรวดี ศิริวิไล, ประภาพรรณ นาคทอง ต่อมาสวลี ผกาพันธุ์ นำเรื่องนี้มาแสดงที่ช่อง 4 บางขุนพรหม อีกครั้งเมื่อปีพ.ศ. 2501 โดยเธอแสดงเป็นพจมานเหมือนเดิม อีก10ปีถัดมา กัณฑรีย์ นาคประภา ได้หยิบละครเรื่องนี้มาสร้างเป็นละครโทรทัศน์อีกครั้ง นำแสดงโดย อรัญญา นามวงศ์ และ ฉลอง สิมะเสถียร และเธอก็แสดงเป็นหญิงเล็กอีกครั้ง ต่อมาคุณอรวรรณ โปร่งมณี นำมาทำเป็นละครที่ช่อง 9 คุณศันสนีย์ สมานวรวงศ์ เป็นพจมาน ส่วนชายกลางเปลี่ยนจากคุณฉลองเป็นคุณสมภพ เบญจาธิกุล จากนั้นรุจน์ รณภพ นำมาทำเป็นภาพยนตร์ 35 มม. นำแสดงโดย พอเจตน์ แก่นเพชรและจารุณี สุขสวัสดิ์ บ้านทรายทองถูกนำมาสร้างเป็นละครโทรทัศน์อีกครั้งที่ช่อง 7 นำแสดงโดยมนฤดี ยมาภัยและศรัณยู วงษ์กระจ่าง ถัดมาถูกนำมาสร้างเป็นละครโทรทัศน์นำแสดงโดย ศรราม เทพพิทักษ์และรินลณี ศรีเพ็ญ จากนั้นอีก 15 ปีบ้านทรายทองถูกนำมาสร้างอีกครั้ง นำแสดงโดยวีรภาพ สุภาพไพบูลย์ และพีชญา วัฒนามนตรี
โคนอนแห่งซามอส
โคนอนแห่งซามอส (Conon of Samos; 280 BC-220 BC) เป็นนักดาราศาสตร์และนักคณิตศาสตร์ชาวกรีก เป็นที่รู้จักเนื่องจากเป็นผู้ตั้งชื่อให้แก่ กลุ่มดาวผมเบเรนิซ
อุปกรณ์กรองอากาศ
อุปกรณ์กรองอากาศ (Air filter) คืออุปกรณ์ที่ประกอบด้วยสิ่งที่เป็นไยที่แยกสารเช่นฝุ่น, ละอองเกษรดอกไม้, รา และ แบคทีเรีย จาก อากาศ ส่วนอุปกรณ์กรองอากาศเคมีจะประกอบด้วยตัวดูดซึม หรือ ตัวเร่งปฏิกิริยาที่ใช้ในการกำจัดสิ่งสกปรกที่ลอยตัวในอากาศเช่นสารอินทรีย์ไอระเหย (Volatile organic compound หรือ VOC) หรือ โอโซน อุปกรณ์กรองอากาศใช้ในสถานที่ที่คุณภาพของอากาศเป็นสิ่งสำคัญโดยเฉพาะในระบบการระบายอากาศภาพในอาคารหรือภายในเครื่องยนต์
โคนอนแห่งซามอส
โคนอนเกิดที่เกาะซามอส แคว้นไอโอเนีย และคาดว่าน่าจะเสียชีวิตที่เมืองอเล็กซานเดรีย ประเทศอียิปต์ เมื่อเขาเป็นนักดาราศาสตร์ประจำราชสำนักของพระเจ้าทอเลมีที่ 3 เขาตั้งชื่อกลุ่มดาวผมเบเรนิซ ตามชื่อพระนางเบเรนิซที่ 2 ชายาของพระเจ้าทอเลมี ผู้เสียสละเกศาของตนเพื่อแลกเปลี่ยนให้พระสวามีกลับจากสงครามซีเรียครั้งที่ 3 อย่างปลอดภัย เมื่อกล่องพระเกศาหายไป โคนอนอธิบายว่าเทพเจ้านำเกศาของพระนางไปไว้บนฟากฟ้า
อ้างอิง
-280-220
พระนิตโช
พระนิตโช (日頂, ค.ศ. 1252 - 19 เมษายน ค.ศ. 1317) หรือ นิคโช หรือ เอียว-โบะ เป็นสาวกหรือศิษย์เอกของ พระนิชิเรน ซึ่งได้ก่อตั้งวัด ฮนมนจิ และ ฮนกะคุจิ
พระนิตโช เป็นบุตรบุญธรรมของ โทขิ โจนิน ศิษย์ของพระนิชิเรน ในวัยเด็กได้ศึกษาหลักธรรมของนิกายเทียนไท้ แต่ได้หันมาเป็นศิษย์ของพระนิชิเรนตามคำแนะนำของ โทขิ โจนิน ผู้เป็นบิดาบุญธรรม และยังได้ติดตามบิดาไปถึง เกาะซาโดะ เพื่อพบพระนิชิเรน เขาได้ช่วยเหลือพระนิกโคในการสร้างวัดฮนมนจิ และเป็นลูกศิษย์ของพระนิกโคในภายหลัง
จาลีส์ เซอร์วานี
จาลีส์ เซอร์วานี เป็นนักเขียนและนักแต่งเพลงชาวอินเดีย เสียชีวิตเมื่อปี ค.ศ. 2018
รอลลี่ แมนด้าฮีน็อก
รอลลี่ แมนดาฮีน็อก (Rolly Mandahinog) นักมวยสากลชาวฟิลิปปินส์ เกิดเมื่อ 24 กันยายน พ.ศ. 2517 ที่เมืองบูกิดนอน ประเทศฟิลิปปินส์ สถิติการชก 36 ครั้ง ชนะ 14 (น็อค 6) เสมอ 2 แพ้ 20
ประวัติ
แมนดาฮีน็อกขึ้นชกมวยสากลครั้งแรกเมื่อ 26 พฤศจิกายน พ.ศ. 2542 ชนะคะแนน อัลลัน ดูกาง ที่ฟิลิปปินส์ จากนั้น ขึ้นชกชนะเป็นส่วนใหญ่ที่ฟิลิปปินส์ แมนดาฮีน็อกมาชกในไทยครั้งแรกใน พ.ศ. 2545 แพ้คะแนน เม็ดเงิน กระทิงแดงยิม จากนั้นมาชกแพ้น็อคเม็ดเงิน ยก 4 และแพ้คะแนน วันดี สิงห์วังชา แมนดาฮีน็อกมีโอกาสได้ชิงแชมป์ครั้งแรกเมื่อ 5 มิถุนายน พ.ศ. 2546 โดยขึ้นชิงแชมป์ ABCO รุ่นฟลายเวทที่ว่าง ที่ สงขลา ซึ่งแมนดาฮีน็อกเป็นฝ่ายชนะน็อก เด่นบูรพา อ.เอกรินทร์ไปอย่างพลิกความคาดหมาย ได้แชมป์ไปครอง แมนดาฮีน็อกมาป้องกันแชมป์ครั้งแรกไทยกับเด่นบูรพาเมื่อ 26 มีนาคม พ.ศ. 2547 ปรากฏว่าศีรษะชนกันแตกจนแมนดาฮีน็อกชกต่อไม่ได้ และรวมคะแนน 8 ยก แมนดาฮีน็อกเป็นฝ่ายแพ้คะแนน เสียแชมป์ไป
หลังจากนั้น แมนดาฮีนอก ยังขึ้นชกอย่างต่อเนื่อง มาชกในไทย แพ้คะแนน ฉัตรชัย อีลิทยิมเมื่อ พ.ศ. 2547 มาชิงแชมป์ WBO เอเชียเมื่อ 28 กุมภาพันธ์ พ.ศ. 2548 แพ้น็อค ประมวนศักดิ์ โพธิ์สุวรรณ ยก 12 และชิงแชมป์ ABCO เฉพาะกาลรุ่นซูเปอร์ฟลายเวทเมื่อ 24 มิถุนายน ปีเดียวกัน แพ้น็อค เดวิด ลูกมหานาค ยก 6 ต่อมา แมนดาฮีน็อกได้ครองแชมป์มวยสากลรุ่นซูเปอร์ฟลายเวทของมินดาเนาเมื่อ 11 สิงหาคม พ.ศ. 2549 ขนะคะแนน ลีโอ เอสโคปิโด แต่หลังจากนั้น แมนดาฮีน็อกก็ชกแพ้รวด หลังจากที่ชกแพ้น็อค แอนโทนี เอสเมดินา ยก 7 เมื่อ 25 กรกฎาคม พ.ศ. 2551 แล้ว แมนดาฮีน็อกไม่ได้ขึ้นชกอีกเลย
พระนิโก
มิมบุ นิโก (民部日向,ค.ศ. 1253- ค.ศ. 1314) เป็นศิษย์เอกหรือสาวกของพระนิจิเร็ง พระนิโกได้เป็นผู้ดูแลวันคุอนจิหลังจากการดับขันธ์ของ พระนิจิเร็ง และเป็นผู้ก่อต้งนิกาย นิจิเร็นชู โดยพระนิโกได้เป็นเจ้าอาวาสวัดคุอนจิแห่งเขามิโนบุ หลังจากการเดินทางออกจากวัดของ พระนิกโกซึ่งเป็นเจ้าอาวาสในปี ค.ศ. 1288
สวัสดีประเทศไทย
สวัสดีประเทศไทย เป็นสตูดิโออัลบั้มชุดที่ 28 ของวงคาราบาว วางจำหน่ายเมื่อวันที่ 7 พฤศจิกายน พ.ศ. 2556 ซึ่งวันนั้น วอร์นเนอร์ มิวสิก ไทยแลนด์ ได้จัดแถลงข่าวเปิดอัลบั้มด้วย มีเพลงทั้งสิ้น 11 เพลง อาทิ เพลงชื่อเดียวกับอัลบั้ม มีเนื้อหาเพื่อกระตุ้นจิตสำนึกคนไทยให้หันมองถึงสิ่งที่เกิดขึ้นในแผ่นดินไทย, ใครวะแก๊แก่ บทเพลงเสียดสีที่เต็มไปด้วยอารมณ์ขันสนุก ๆ หยอกเย้ากับชีวิตที่เมื่อมีอายุมากขึ้น ความคะนองที่เคยมีกลับหดหาย แต่ก็ได้ภูมิปัญญาที่สั่งสมมาในแต่ละวันเวลาที่ผ่านไปมาแทน, รักราดแกง เพลงรักที่ชื่อเพลงเปรียบเปรยได้อย่างเห็นภาพชัด กับเรื่องราวชีวิตคู่ที่ไม่ราบรื่น ไม่สดใส แต่หากรู้จักเอาความรัก การให้อภัยมาคลุกเคล้า ความรักก็จะกลมกล่อม มีรสอร่อยเหมือนข้าวราดแกง, วันพ่อ ที่มีเนื้อหามองไปถึงชีวิตของพ่อของใครบางคน ที่ทำหน้าที่เพื่อสังคม ทำงานเก็บขยะ จนยากจะหาเวลาดูแลครอบครัวและลูก ๆ ถึงกับไม่มีเวลาไปร่วมงานวันพ่อที่โรงเรียนของลูกจัดขึ้น, ซานตาน่าคาราบาว ที่แต่งขึ้นเพื่อยกย่องศิลปินละตินร็อคระดับโลก คาร์ลอส ซานตานา ซึ่งวงคาราบาวถือเป็นต้นแบบ และชื่นชอบผลงานเพลงมายาวนาน โดยมีคอนเสิร์ตเปิดอัลบั้ม คือ กินลม ชมบาว ในวันที่ 9 พฤศจิกายน พ.ศ. 2556
คณะเภสัชศาสตร์ มหาวิทยาลัยอุบลราชธานี
ประวัติ
คณะเภสัชศาสตร์ มหาวิทยาลัยอุบลราชธานี ได้รับอนุมัติจากทบวงมหาวิทยาลัยให้จัดตั้งเป็นคณะเภสัชศาสตร์ เมื่อวันที่ 25 พฤษภาคม พ.ศ. 2536 และมีพระราชกฤษฎีกาจัดตั้งคณะเภสัชศาสตร์ ประกาศในราชกิจจานุเบกษา เล่มที่ 111 ตอนที่ 21 ก. เมื่อวันที่ 3 มิถุนายน พ.ศ. 2537 สำหรับหลักสูตรเภสัชศาสตรบัณฑิต ระยะเวลาการศึกษา 5 ปี ได้รับความเห็นชอบจาก ทบวงมหาวิทยาลัย เมื่อวันที่ 13 พฤษภาคม พ.ศ. 2536 และสำนักงาน ก.พ.รับรองคุณวุฒิปริญญาเภสัชศาสตรบัณฑิตของ มหาวิทยาลัยอุบลราชธานี เมื่อวันที่ 30 มิถุนายน พ.ศ. 2536 ในปี 2551 ได้ดำเนินการปรับหลักสูตรเป็นหลักสูตรเภสัชศาสตรบัณฑิต ซึ่งมีระยะเวลาการศึกษา 6 ปี ให้สอดคล้องกับเกณฑ์การจัดการเรียนการสอนที่กำหนดโดยสภาเภสัชกรรมแห่งประเทศไทย และเริ่มเปิดรับนักศึกษา ตั้งแต่ปีการศึกษา 2552 เป็นต้นไป
คณะเภสัชศาสตร์ได้ปฏิบัติภารกิจสำคัญในการจัดการศึกษาและดำเนินงานวิจัยด้านเภสัชศาสตร์มานานกว่าทศวรรษ โดยเปิดรับนักศึกษาระดับปริญญาตรี ตั้งแต่ปีการศึกษา 2537 เป็นต้นมา  มีบัณฑิตเภสัชศาสตร์สำเร็จการศึกษาในหลักสูตรเภสัชศาสตรบัณฑิต หลักสูตร 5 ปีแล้ว 15 รุ่น รวมทั้งสิ้น 1,104 คน โดยปีการศึกษา 2557 นักศึกษาคณะเภสัชศาสตร์ รุ่นที่ 16 ซึ่งเป็นรุ่นแรกที่มีการเรียนการสอนในหลักสูตรเภสัชศาสตรบัณฑิต หลักสูตร 6 ปี สำเร็จ การศึกษา ทั้งนี้ตั้งแต่ปีการศึกษา 2537-2559 คณะเภสัชศาสตร์มีบัณฑิตสำเร็จการศึกษาในหลักสูตรเภสัชศาสตรบัณฑิต ทั้ง หลักสูตร 5 ปี และหลักสูตร 6 ปี รวมทั้งสิ้น 18 รุ่น จำนวน 1,349 คน  ปัจจุบันมีการรับนักศึกษาในหลักสูตรเภสัชศาสตรบัณฑิต (6 ปี) 2 สาขา ได้แก่ การบริบาลทางเภสัชกรรมและเภสัชกรรมอุตสาหการ จำนวนปีละประมาณ 138 คน
กลุ่มวิชา
คณะเภสัชศาสตร์มีการแบ่งส่วนราชการเพียงส่วนเดียวคือ สำนักงานเลขานุการ แต่ในส่วนของการจัดการเรียนการสอนนั้น มีการบริหารจัดการในลักษณะของกลุ่มวิชา ซึ่งเป็นการแบ่งส่วนงานภายใน แบ่งเป็น 3 กลุ่มวิชาดังนี้
สำหรับการเรียนการสอนในรายวิชาศึกษาทั่วไปและรายวิชาวิทยาศาสตร์พื้นฐานนั้น จัดการเรียนการสอนโดยคณะศิลปศาสตร์และคณะวิทยาศาสตร์ ของมหาวิทยาลัยอุบลราชธานี ส่วนการฝึกปฏิบัติงานวิชาชีพนั้นจัดขึ้นในหน่วยงานที่เป็นแหล่งฝึกปฏิบัติงานด้านการผลิตเภสัชภัณฑ์และด้านการให้บริการสุขภาพ และเภสัชกรรมทั้งในภาครัฐและเอกชนทั่วประเทศ
ทำเนียบคณบดี
รายนามคณบดีคณะเภสัชศาสตร์ มหาวิทยาลัยอุบลราชธานี ตั้งแต่ก่อตั้งจนถึงปัจจุบันมีดังนี้
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
สมรภูมิพรมแดง
The Red Carpet สมรภูมิพรมแดง เป็นรายการวาไรตี้ทอล์คเอ็นเตอร์เทนเม้นท์อวอร์ด ผลิตโดย มีมิติ ร่วมกับซีเนริโอ ตัวรายการออกมาในรูปแบบงานประกาศรางวัลระดับฮอลลีวูด โดยได้พิธีกรฝีปากกล้า โอปอลล์ - ปาณิสรา อารยะสกุล เป็นผู้ดำเนินรายการ ออกอากาศทาง สถานีวิทยุโทรทัศน์ไทยทีวีสีช่อง 3 ทุกคืนวันพฤหัสบดี เวลา 23.15-24.15 น. โดยออกอากาศเทปแรกวันที่ 26 มิถุนายน พ.ศ. 2557 ต่อจากซิตคอมวาไรตี้อารมณ์ดีเรื่อง "ครอบครัวขำ" และออกอากาศเทปสุดท้ายทางช่อง 3 เมื่อวันที่ 25 มิถุนายน พ.ศ. 2558 ก่อนที่จะย้ายช่องมาออกอากาศซีซั่นใหม่ทางช่อง จีเอ็มเอ็ม 25 ตั้งแต่วันที่ 2 กันยายน พ.ศ. 2558 เวลา 22:15 - 23:15 น. เป็นต้นไป
เทศบาลตำบลหนองกราด
เทศบาลหนองกราด เป็นเทศบาลแห่งหนึ่งในอำเภอด่านขุนทด จังหวัดนครราชสีมา
ประวัติ
บ้านหนองกราด ตามคำบอกเล่าของบุคคลที่มีคุณวุฒิ ในบริเวณที่ตั้งบ้านหนองกราดคนทั่วไปเรียกว่า “ด่านกราด” เป็นที่อุดมสมบูรณ์ด้วย ป่าไม้ดงดิบน้อยใหญ่ ตลอดจนสัตว์ป่านานาชนิดพรานป่ามักนิยมล่าสัตว์และ ในบริเวณแห่งนี้มีแอ่งน้ำขนาดกลางมีต้นกราดน้อยใหญ่ขึ้นอยู่โดยรอบอย่างมากมาย ตรงแอ่งนี้พรานป่าเรียกว่า “หนองกราด” บริเวณใกล้แอ่งน้ำก็มีสัตว์ผ่านแวะกินน้ำ พรานป่าจึงเรียกว่า “ทางด่วน” และทางที่สัตว์ผ่านเมื่อก่อนนั้น ปัจจุบันก็คือ “ถนนกำลังเอก” หรือถนนเทศบาลสาย 9
การปกครองหมู่บ้าน ครั้งแรกมีบุคคลจำนวนไม่มาก มาจากหมู่บ้านต่าง ๆ แต่ก็มาจากท้องถิ่นเดียวกัน ได้มารวมกันตั้งหลักแหล่งทำมาหากิน ณ ที่แห่งนี้ ประชาชนไม่มากปัญหาด้านการปกครองจะมีบ้างแต่ก็ไม่มาก เพราะทุกคนเชื่อฟังเคารพนับถือซึ่งกันและกันและให้ความเคารพเชื่อฟังนายท้วมเป็นอย่างมาก ทางราชการจึงแต่งตั้งให้ นายท้วม บุญมี เป็นหัวหน้าปกครองหมู่บ้านดูแลความทุกข์ของประชาชน เริ่มยกหมู่บ้านหนองกราดจากหนึ่งหมู่เป็นสองหมู่บ้าน จนที่สุดแยกการปกครองเป็น 6 หมู่บ้าน จึงเป็นเหตุให้บ้านหนองกราดได้รับการพัฒนามีความเจริญขึ้นตามลำดับ
อาศัยอำนาจตามความ ในมาตรา 5 แห่งพระราชบัญญัติสุขาภิบาล พ.ศ. 2495 จึงให้ยกฐานะท้องถิ่นบางส่วนของตำบลหนองกราด จัดตั้งเป็นสุขาภิบาลหนองกราด กำหนดพื้นที่ประมาณ 8.24 ตารางกิโลเมตร เทศบาลตำบลหนองกราด สุขาภิบาลหนองกราดได้รับการยกฐานะเป็นเทศบาล พ.ศ. 2542
ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาฉบับกฤษฎีกา เล่ม 116 ตอนที่ 9 ก เมื่อวันที่ 24 กุมภาพันธ์ 2542 เป็นผลให้สุขาภิบาลทั่วประเทศจำนวน 981 แห่ง เปลี่ยนแปลงฐานะเป็นเทศบาลตำบลหนองกราดทั้ง ตั้งแต่วันที่ 25 พฤษภาคม 2542 จนถึงปัจจุบัน
ลักษณะที่ตั้ง / อาณาเขต/ และเขตการปกครอง
เทศบาลตำบลหนองกราด อำเภอด่านขุนทด จังหวัดนครราชสีมา ตั้งอยู่ทางทิศตะวันตกเฉียงเหนือของจังหวัดนครราชสีมา ห่างจากอำเภอด่านขุนทด 20 กิโลเมตร และห่างจากจังหวัดนครราชสีมา ประมาณ 80 กิโลเมตร และห่างจากกรุงเทพมหานครโดยทางรถยนต์ตามหมายเลข 2 ถนนมิตรภาพ ประมาณ 250 กิโลเมตร
อาณาเขตติดต่อ
ทิศเหนือ ตั้งแต่หลักเขตที่ 1 ซึ่งตั้งอยู่ตามแนวเส้นตั้งฉากกับศูนย์กลางทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ฟากตะวันตก ระยะ 1,000 เมตร ตรงจุดที่อยู่ห่างจากจุดศูนย์กลางที่ถนนกำลังเอก บรรจบกับทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ตามแนวทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ไปทางเหนือ ระยะ 2,000 เมตร
ทิศใต้ จากหลักเขตที่ 4 เป็นเส้นตั้งฉากกับศูนย์กลางทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ไปทางทิศตะวันตกเฉียงใต้ ผ่านทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ถึงหลักเขตที่ 5 ซึ่งตั้งอยู่ตามแนวเส้นตั้งฉากกับศูนย์กลางทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ฟากตะวันตก ระยะ 1,000 เมตร ด้านตะวันออก จากหลักเขตที่ 2 เป็นเส้นตรงไปทางทิศตะวันออกเฉียงใต้ ถึงหลักเขตที่3 ซึ่งอยู่ริมถนนไปบ้านหนองแหน ฟากเหนือ ตรงจุดที่อยู่ห่างจากจุดศูนย์กลางที่ทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) บรรจบกับถนนกำลังเอก ตามแนวถนนกำลังเอก ไปทางทิศตะวันออก ระยะ 1,600 เมตร
จากหลักเขตที่ 3 เป็นเส้นตรงไปทางทิศตะวันออกเฉียงใต้ ผ่านถนน ไปบ้านหนองแหนถึงหลักเขตที่ 4 ซึ่งตั้งอยู่ตามแนวเส้นตั้งฉากกับศูนย์กลางทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ฟากตะวันออก ระยะ 1,000 เมตร ตรงจุดที่อยู่ห่างจากจุดศูนย์กลางที่ถนนกำลังเอก บรรจบกับทางหลวงจังหวัดหมายเลข 2217 แยกทางหมายเลข 201 (ด่านขุนทด) - บรรจบทางหลวงหมายเลข 205 (คำปิง) ตามแนวทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) ไปทางทิศตจะวันออกเฉียงใต้ ระยะ 2,000 เมตร
ทิศตะวันออก จากหลักเขตที่ 2 เป็นเส้นตรงไปทางทิศตะวันออกเฉียงใต้ ถึงหลักเขตที่3 ซึ่งอยู่ริมถนนไปบ้านหนองแหน ฟากเหนือ ตรงจุดที่อยู่ห่างจากจุดศูนย์กลางที่ทางหลวงจังหวัดหมายเลข 2217 แยกทางหลวงหมายเลข 201 (ด่านขุนทด) – บรรจบทางหลวงหมายเลข 205 (คำปิง) บรรจบกับถนนกำลังเอก ตามแนวถนนกำลังเอก ไปทางทิศตะวันออก ระยะ 1,600 เมตร
สถาบัน/องค์กร
มีวัด จำนวน 1 แห่ง
เมคอัพ! เซเลอร์เซนชิ
'''เมคอัพ! เซเลอร์เซนชิ เป็นภาพยนตร์ขนาดสั้น ความยาว 15 นาที เข้าฉายในประเทศญี่ปุ่นเมื่อวันที่ 5 ธันวาคม พ.ศ. 2536 พร้อมกับ เซเลอร์มูน R "สงครามปีศาจดอกไม้จากอวกาศ" และ หนักแน่นเข้าไว้ สึโยชิ''' ต่อมาได้ผลิตออกมาในรูปแบบ เลเซอร์ดิสก์ และวิดีโอ โดยเลเซอร์ดิสก์นั้นจะรวมไว้ในอีเว้นท์คอนเสิร์ต ดรีมมิ่งมูน ส่วนในฉบับดีวีดีจะรวมไว้ในแผ่นเดียวกับภาพยนตร์เซเลอร์มูน อาร์ และจะมีแผ่นพิเศษแถมให้เป็นเพลงเปิด-ปิด ของเซเลอร์มูนภาคจอเงิน และภาพการออกแบบตัวละครอีกด้วย
เนื้อเรื่อง
สึคิโนะ อุซางิ และ อุซางิน้อย ที่ในอยู่ในร้านกาแฟ ได้ยินเด็กผู้หญิง 2 คน พูดถึงอัศวินเซเลอร์ ว่ามีความฉลาด เป็นผู้ดี แข็งแรง และเป็นหัวหน้าอัศวินเซเลอร์อุซางิก็พาลเข้าใจผิดว่าคิดเป็นตัวเองทั้งหมด แต่กลับเป็นอัศวินเซเลอร์ทั้ง 4 คน โดยหลังจากที่ 2 คน พูดก็จะเป็นเรื่องราวของอัศวินเซเลอร์แต่ละคน พร้อมเพลงอิมเมจที่เหล่าเซเลอร์ร้องเป็นเพลงธีมในแต่ละเรื่อง แต่แล้วอุซางิก็ไม่เห็นเด็กผู้หญิง 2 คน พูดถึงเซเลอร์มูน เลยเข้าไปพูดคุยกับเด็กผู้หญิง 2 คน แต่เด็กผู้หญิง 2 คน ไม่ค่อยชอบเซเลอร์มูน เพราะว่าติ้งต๊อง หลังจากนั้นเด็ก 2 คนนั้นก็จากไป อุซางิเลยร้องไห้เพราะไม่มีใครชอบเซเลอร์มูน
เพลง
เพลงประกอบเรื่อง
เพลงปิดเรื่อง
ดรีมมิ่งมูน
งานสเปเชี่ยลอีเว้นท์ที่จัดขึ้นในวันที่ 25 ธันวาคม พ.ศ. 2536 เวลา 19.30-22.45 ที่มารุโนะอุจิ โตเอ เธียเตอร์ โดยงานนี้มีชื่อขึ้นว่า เซเลอร์มูนและคริสต์มาส โดยมีแขกรับเชิญซึ่งเป็นนักพาย์อัศวินเซเลอร์ 5 คน ได้แก่ โคโตโนะ มิตสึอิชิ, อายะ ฮิซาคาวะ, มิจิเอะ โทมิซาวะ, เอมิ ชิโนฮาระ และริกะ ฟุคามิ ซึ่งผู้มาร่วมงานมีถึงจำนวน 500 คน โดยในงานนั้นจะเป็นการพูดคุยเกี่ยวกับความทรงจำในวันคริสต์มาส มีการร้องเพลง พูดคุย แจกของรางวัล และร่วมกันชมภาพยนตร์เซเลอร์มูน อาร์กันอีกด้วยในท้ายงาน
ยูฟ่ายูโรปาลีก ฤดูกาล 2019–20
ยูฟ่ายูโรปาลีก ฤดูกาล 2019–20 เป็นฤดูกาลที่ 49 ของการแข่งขันระหว่างสโมสรฟุตบอลในระดับรองของยุโรป ซึ่งจัดขึ้นโดย สหภาพสมาคมฟุตบอลยุโรป (ยูฟ่า) และเป็นฤดูกาลที่ 11 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก.
โดย ยูฟ่ายูโรปาลีก นัดชิงชนะเลิศ 2020 จะแข่งขันกันที่ ไรน์เอแนร์กีชตาดีอ็อน ใน โคโลญ, ประเทศเยอรมนี. ทีมชนะเลิศของยูฟ่ายูโรปาลีก ฤดูกาล 2019–20 จะได้รับสิทธิ์ในการเล่นพบกับทีมชนะเลิศของ ยูฟ่าแชมเปียนส์ลีก ฤดูกาล 2019–20 ใน ยูฟ่าซูเปอร์คัพ 2020. พวกเขาจะได้สิทธิ์เข้าไปแข่งขันอัตโนมัติสำหรับ ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม, และถ้าพวกเขาจะได้ผ่านเข้าไปเล่นมาแล่วก่อนรอบสุดท้ายผ่านผลงานในลีกของพวกเขา, สิทธิ์ที่สงวนไว้จะถูกมอบให้กับทีมอันดับที่สามของ ลีกเอิง ฤดูกาล 2019–20 (แรน), สมาคมที่อยู่ในอันดับที่ 5 ตามการอ้างอิงถึงรายชื่อทีมที่ลงทะเบียนเข้าร่วมของฤดูกาลต่อไป.
ผู้ช่วยผู้ตัดสินวิดีโอ (วีเออาร์) ระบบได้ถูกนำมาใช่ในการแข่งขันตั้งแต่รอบแพ้คัดออกเป็นต้นไป.
ในฐานะแชมป์เก่าของยูโรปาลีก, เชลซี ได้เข้าไปเล่นใน ยูฟ่าแชมเปียนส์ลีก ฤดูกาล 2019–20, แม้ว่าพวกเขาจะได้ผ่านเข้าไปเล่นมาแล่วก่อนรอบสุดท้ายผ่านผลงานในลีกของพวกเขา. พวกเขาไม่สามารถไปป้องกันตำแหน่งแชมป์ของพวกเขาได้ในฐานะที่พวกเขาได้ทะลุเข้าสู่ ยูฟ่าแชมเปียนส์ลีก รอบแพ้คัดออก.